Սերխիո Գարսիա

**Սերխիո Գարսիա դե լա Ֆուենտե** (), իսպանացի ֆուտբոլիստ, հարձակվող։ Հանդես է գալիս իսպանական «Էսպանյոլի» և Կատալոնիայի ազգային հավաքականի կազմում։

Գարսիան հիմնականում հանդես է եկել Լա Լիգան ներկայացնող թիմերում։ Լա Լիգայի շրջանակներոմ Սերխոն մասնակցել է 331 հանդիպման և դարձել է 73 գոլի հեղինակ։ 2008 թվականին Գարսիան Իսպանիայի ազգային հավաքականի կազմում դարձել է Եվրոպայի չեմպիոն։

## Ակումբային կարիերա
### «Բարսելոնա»
«Բարսելոնայի» հիմնական թիմի կազմում Սերխիոն իր դեբյուտը նշել է 2002 թվականի հոկտեմբերի 29-ին՝ «Բրյուգգեի» դեմ խաղում։ Լա Լիգայի շրջանակներում նա իր առաջին հանդիպումն անցկացրել է 2003 թվականի սեպտեմբերի 3-ին՝ մասնակցելով «Սևիլյայի» դեմ խաղին, որն ավարտվել է 1-1 հաշվով։

2004 թվականի հուլիսի 21-ին Գարսիան վարձավճարով տեղափոխվել է «Լևանտե»։ Թիմի կազմում նա իր առաջին գոլը խփել է հոկտեմբերի 3-ին՝ «Մալյորկայի» դեմ խաղում։ Հանդիպումն ավարտվել է 2-0 հաշվով։ Իր վերջին գոլը թիմի կազմում նա խփել է 2004 թվականի մայիսի 5-ին՝ «Ալբակետեի» դեմ խաղում, որն ավարտվել է 1-3 հաշվով։

### «Ռեալ Սարագոսա»
2005 թվականին Սերխիո Գարսիան տեղափոխվել է «Ռեալ Սարագոսա»։ Նա թիմի կազմում հանդես է եկել 2005-2008 թվականների ընթացքում։ Այդ ընթացքում նա մասնակցել է 90 հանդիպման և դարձել է 14 գոլի հեղինակ։

### «Ռեալ Բետիս»
2008 թվականի սեպտեմբերի 1-ին Սերխիոն տեղափոխվել է «Ռեալ Բետիս»։ Տրանսֆերն արժեցել է 10 միլիոն եվրո։

Թիմի կազմում նա իր առաջին գոլը խփել է սեպտեմբերի 27-ին՝ «Ռեալ Մադրիդի» դեմ խաղում, որն ավարտվել է 1-2 հաշվով՝ «Ռեալ»-ի հաղթանակով։ Նա գոլի հեղինակ է դարձել նաև նոյեմբերի 16-ին կայացած «Ռասինգի» դեմ խաղում։

2009-10 մրցաշրջանի ընթացքում Գարսիան դարձել է 12 գոլի հեղինակ։

### «Էսպանյոլ»
2010 թվականի օգոստոսին Սերխիո Գարսիան 5 տարվա պայմանագիր է կնքել «Էսպանյոլի» հետ։ Իր առաջին 15 խաղերի ընթացքում գարսիան չի կարողացել գոլ հեղինակել։ Իր առաջին գոլը նա խփել է 2011 թվականի հունվարի 9-ին՝ «Ռեալ Սարագոսայի» դեմ խաղում։

2013 թվականի նոյեմբերի 24-ին Գարսիան հեղինակել է իր առաջին հեթ-տրիկը՝ «Ռայո Վալեկանոյի» դեմ խաղում, որն ավարտվել է 4-1 հաշվով։

### «Ալ-Ռայվան»
2016 թվականին Գարսիան տեղափոխվել է «Ալ-Ռայվան»։ Թիմի կազմում նա իր առաջին գոլը խփել է սեպտեմբերի 11-ին՝ «Ալ-Սալիա»-ի դեմ խաղում։

Իր առաջին գոլը Գարսիան խփել է հոկտեմբերի 2-ին։ Նոյեմբերի 22-ին Գարսիան դարձել է դուբլի հեղինակ «Քաթար» ակումբի դեմ խաղում։

### Վերադարձ «Էսպանյոլ»
2017 թվականի հունիսի 16-ին 34-ամյա Սերխիո Գարսիան վերադարձել է «Էսպանյոլ»։ Նա թիմի հետ կնքել է 1 տարվա պայմանագիր։

## Միջազգային կարիերա
Իսպանիայի ազգային հավաքականի կազմում Գարսիան իր դեբյուտը նշել է 2008 թվականի մայիսի 31-ին՝ Պերուի հավաքականի դեմ խաղում։ Նա այդ խաղում փոխարինել է Դավիդ Սիլվային։

Գարսիան հանդես է գալիս նաև Կատալոնիայի ազգային հավաքականի կազմում։ Հավաքականի կազմում նա իր առաջին գոլը խփել է 2009 թվականի դեկտեմբերի 22-ին՝ Արգենտինայի ազգային հավաքականի դեմ խաղում։ Նա գոլի հեղինակ է դարձել նաև 2013 թվականի դեկտեմեբրի 30-ին կայացած կապե վերդեի հավաքականի դեմ խաղում։

## Ձեռքբերումներ
### Ակումբային
* Քաթարի չեմպիոն - 2015-16

### Միջազգային
* Եվրոպայի չեմպիոն - 2008
* Եվրոպայի չեմպիոն (Մ19) - 2002

## Ծանոթագրություններ

## Արտաքին հղումներ
* 
* 
* 

Կատեգորիա:1983 ծնունդներ
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնա քաղաքում ծնվածներ
Կատեգորիա:Բարսելոնայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Հունիսի 9 ծնունդներ
Կատեգորիա:Ռեալ Բետիսի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի Եվրոպայի չեմպիոններ